.............

**Dodatok č. 1**

**k Zmluve č. [•]**

uzavretej podľa § 536 a nasl. zákona č. 513/1991 Zb. Obchodného zákonníka v znení neskorších predpisov (ďalej len „**obchodný zákonník**“) a § 65 a nasl. zákona č. 185/2015 Z. z. Autorský zákon v znení neskorších predpisov (ďalej len „**autorský zákon**“)

(ďalej len „**dodatok**“)

medzi nasledujúcimi zmluvnými stranami:

**1.**

**Názov:**

Sídlo:

IČO:

DIČ:

Bank. Spojenie:

IBAN:

Konajúca:

(ďalej len „**Objednávateľ**“)

a

**2.**

**Názov:**

Sídlo:

IČO:

DIČ:

Zastúpený:

Zapísaná:

(ďalej len „**Zhotoviteľ/Poskytovateľ**“)

(Objednávateľ a Zhotoviteľ spolu ďalej ako „**zmluvné strany**“ a každý samostatne ako „**zmluvná strana**“).

**Článok I.**

**Úvodné vyhlásenia**

1. Dňa [..x..] uzavreli zmluvné strany zmluvu o dielo/zmluvu o poskytovaní služieb, ktorej predmetom bolo .........
2. Dňa 14.10.2020 bol vládou Slovenskej republiky schválený nelegislatívny materiál v podobe uznesenia vlády Slovenskej republiky č. 654/2020 k návrhu základných princípov realizácie IT projektov financovaných z verejných zdrojov a zdrojov EÚ.
3. Za účelom úpravy a doplnenia Zmluvy o dielo č [..x..] uzavretej medzi Zmluvnými stranami pred uzavretím tohto Dodatku (ďalej len „**zmluva**“) sa zmluvné strany s ohľadom na princípy realizácie IT vyplývajúce z  nelegislatívneho materiálu schváleného vládou Slovenskej republiky v súlade s čl. [..x..] bodom [..x..] Zmluvy a v súlade s § 18 ods. 1 písm. e) zákona č. 345/2002 Z. z. o verejnom obstarávaní a o zmene a doplnení niektorých zákonov v znení neskorších predpisov dohodli, že uzatvoria tento dodatok, ktorým sa zmluva mení nasledovne:

**Článok II.**

**Predmet Dodatku**

1. Zmluvné strany sa dohodli, že v článku sa bod [..x..] mení a znie nasledovne: „*Zhotoviteľ je pred podpisom akceptačného protokolu/záverečného akceptačného protokolu povinný dodať objednávateľovi na základe jeho žiadosti aktuálnu verziu komentovaných zdrojových kódov (ku dňu podpisu akceptačného protokolu/záverečného akceptačného protokolu). Na použitie zdrojového kódu a podkladovej dokumentácie sa vzťahuje autorská licencia, s tým, že objednávateľ bude oprávnený tieto použiť v súlade s týmto bodom.*“
2. Zmluvné strany sa dohodli, že v článku [..x..] Zmluvy sa bod [..x..] mení tak, že znie nasledovne: „*Zhotoviteľ udeľuje objednávateľovi k dielu alebo jeho časti momentom riadneho dodania a/alebo umožnenia používania (podľa toho, čo nastane skôr) (ďalej spolu len „****autorské dielo****“), v neobmedzenom vecnom a miestnom rozsahu, súhlas na akékoľvek všeobecne záväznými právnymi predpismi vymedzené dovolené použitie po dobu trvania autorských práv (ďalej len „****autorská licencia****“). Cena autorskej licencie je zahrnutá v celkovej cene diela. Objednávateľ je oprávnený v rozsahu autorskej licencie udeliť tretím osobám sublicenciu, ako aj postúpiť licenciu na tretiu osobu. Za nároky tretích osôb z dôvodu prevodu licenčných práv na objednávateľa zodpovedá zhotoviteľ. Zhotoviteľ sa zaväzuje zverejniť objednávateľovi autorov, výrobcov a subdodávateľov autorského diela*.“
3. Zmluvné strany sa dohodli, že špecifikácia všetkých autorských diel (počítačových programov) je súčasťou prílohy č. [..x..] zmluvy.
4. Zmluvné strany sa dohodli, že v článku [..x..] sa bod [..x..] mení tak, že znie nasledovne:

„*Na SW produkty tretích strán, tzn. preexistentné obchodne dostupné SW, preexistentné obchodne nedostupné SW (krabicové SW, systémové SW, operačné SW a iné), ako aj preexistentné open source SW (ďalej len „****preexistentný SW****“) uvedené v prílohe č. [..x..] zmluvy, a ktoré neboli vytvorené na základe tejto zmluvy pre objednávateľa, sa budú aplikovať vždy konkrétne licenčné podmienky subjektu vykonávajúceho majetkové práva k danému SW produktu. Zhotoviteľ sa v rámci plnenia predmetu tejto zmluvy zaväzuje pre Objednávateľa zabezpečiť potrebnú licenciu/sublicenciu v rozsahu, ktorý vyžaduje plnenie tejto zmluvy. Za predpokladu, že licencie podľa predchádzajúcej vety tohto článku stratia platnosť a účinnosť, zhotoviteľ je povinný zabezpečiť kvalitatívne zodpovedajúci ekvivalent pôvodných licencií na obdobie platnosti a účinnosti tejto zmluvy, a to takým spôsobom, aby bol Objednávateľ  schopný zabezpečovať plynulú, bezpečnú a spoľahlivú prevádzku Diela alebo jeho časti (informačného systému).*“

1. Zmluvné strany sa dohodli, že zhotoviteľ sa zaväzuje v rámci prílohy č. [..x..] zdokumentovať všetky využitia preexistentných SWa predložiť objednávateľovi ucelený prehľad vrátane ich licenčných podmienok.
2. Zmluvné strany sa dohodli, že v článku [..x..] zmluvy sa za nový bod [..x..] vkladá nový bod [..x..], ktorý znie nasledovne: „*Ak sú s použitím preexistentného SW, služieb podpory k nemu v rozsahu v akom sú nevyhnutné, či iných súvisiacich plnení, spojené akékoľvek poplatky, je Zhotoviteľ povinný v rámci ceny diela riadne uhradiť všetky tieto poplatky za celú dobu trvania Zmluvy.*“
3. Zmluvné strany sa dohodli, že v článku [..x..] sa za nový bod [..x..] vkladá nový bod [..x..], ktorý znie nasledovne: „*V prípade, že pri zhotovení autorského diela vznikne alebo sa stane jeho súčasťou počítačový program neuvedený v Prílohe č. [..x..] a objednávateľ takéto autorské dielo akceptuje podpisom akceptačného protokolu/záverečného akceptačného, vzťahujú sa aj na tento počítačový program ustanovenia o autorskej licencii tejto zmluvy v plnom rozsahu.*“
4. Zmluvné strany sa dohodli, že v článku [..x..] sa za nový bod [..x..] vkladá nový bod [..x..], ktorý znie nasledovne: „*Preexistentné SW iné ako uvedené v Prílohe č. [..x..] je možné zahrnúť do plnenia/plnení v rámci dodávky diela alebo jeho časti, len na základe predchádzajúceho písomného súhlasu objednávateľa.*“
5. Zmluvné strany sa dohodli, že v článku [..x..] zmluvy v bode [..x..] sa za bod [..x..] vkladá nový bod [..x..] v nasledovnom znení: „*Špecifikácia preexistentných SW podľa bodu [..x..] písm. [....] tejto Zmluvy o dielo a ich licenčných podmienok, tvoriacich súčasť diela podľa tejto Zmluvy o dielo tvoria prílohu č. [..x..]. Za predpokladu, že licencie podľa prvej vety tohto článku stratia platnosť a účinnosť, Zhotoviteľ je povinný zabezpečiť kvalitatívne zodpovedajúci ekvivalent pôvodných licencií na obdobie platnosti a účinnosti tejto Zmluvy o dielo a to takým spôsobom, aby bol Objednávateľ  schopný zabezpečovať plynulú, bezpečnú a spoľahlivú prevádzku informačnej technológie verejnej správy (informačného systému).*“
6. Zmluvné strany sa dohodli, že v článku [..x..] sa bod [..x..] nahrádza bodom [..x..] v nasledovnom znení : „*Po vykonaní plnenia/plnení v rámci etapy diela a po úspešnej realizácii akceptačných testov, zhotoviteľ odovzdá príslušné plnenia/plnenie v rámci etapy diela, vrátane dokumentácie, ktorá sa vzťahuje na príslušnú etapu diela objednávateľovi na základe písomného akceptačného protokolu podpísaného zástupcami obidvoch zmluvných strán. Podpisom akceptačného protokolu Objednávateľ potvrdzuje prevzatie plnenia v rámci etapy diela alebo jeho časti vrátane dokumentácie, tzn. na Objednávateľa prechádza týmto momentom vlastnícke právo k plneniu v rámci etapy diela alebo jeho časti, ako aj vlastnícke právo k dokumentácii. Súčasťou akceptačného protokolu je zoznam dokumentácie k plneniu alebo jeho časti, ktorú Objednávateľ podpisom prevezme*.“
7. Zmluvné strany sa dohodli že v čl. [..x..] sa za účelom definovania dokumentácie dopĺňa bod [..x..] písm. [..x..]: „*Pod pojmom dokumentácia sa v zmysle tejto zmluvy rozumie projektová, technická a produktová dokumentácia (vrátane dokumentovaného a komentovaného zdrojového kódu, architektonickej a analytickej dokumentácie, a pod.), ktorá predstavuje akýkoľvek a všetok podkladový materiál použitý na vytvorenie diela bez ohľadu, na to v ktorej etape dodávky diela bola vytvorená a prevzatá. Dokumentáciou sa rozumie dokumentácia v zmysle predchádzajúcej vety bez ohľadu na druh hmotného nosiča, na akom je zachytená a prevzatá. Dokumentáciou nie sú myšlienky ani princípy. Vlastnícke právo k dokumentácii prechádza na Objednávateľa jej prevzatím, tzn. momentom podpisu akceptačného protokolu/záverečného akceptačného protokolu*.“
8. Zmluvné strany sa dohodli, že v čl. [..x..] sa v ustanovenia týkajúcich sa „súčinnosti“ dopĺňa bod [..x..] a znie nasledovne:

„*Zhotoviteľ sa zaväzuje poskytovať akúkoľvek a všetku potrebnú aj kontinuálnu súčinnosť nasledovným spôsobom:*

*a) budúcemu dodávateľovi diela v prípade predčasného ukončenia tejto zmluvy, v období maximálne do 6 mesiacov odo dňa predčasného ukončenia tejto Zmluvy;*

*b) budúcemu poskytovateľovi služieb prevádzky, podpory a rozvoja k dielu zhotovenému podľa tejto zmluvy, v období počas trvania tejto zmluvy a  maximálne do 6 mesiacov odo dňa protokolárneho odovzdania diela ako celku objednávateľovi.“.*

14. Zmluvné strany sa dohodli, že v čl. [..x..] sa v ustanoveniach týkajúcich sa „skončenia zmluvy“ vkladá za bod [..x..] nový bod [..x..] v nasledovnom znení: „*Objednávateľ je okrem dôvodov podstatného porušenia zmluvy zo strany zhotoviteľa/poskytovateľa uvedených v bode [..x...] vyššie, oprávnený odstúpiť od zmluvy aj v prípade:*

1. *vyhlásenia konkurzu na majetok zhotoviteľa/poskytovateľa alebo zastavenia konkurzného konania pre nedostatok majetku alebo zrušenia konkurzu pre nedostatok majetku;*
2. *ak sa zhotoviteľ/poskytovateľ stane spoločnosťou v kríze v zmysle § 67a Obchodného zákonníka, je preukázateľne v úpadku alebo ak majetok zhotoviteľa/poskytovateľa je predmetom exekučného konania, zhotoviteľ/poskytovateľ vstúpi do likvidácie, preruší alebo skončí svoju podnikateľskú činnosť;*
3. *ak bude zhotoviteľ/poskytovateľovi právoplatným rozhodnutím súdu uložený trest zrušenia právnickej osoby, trest zákazu činnosti, trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov Európskej únie, trest zákazu účasti vo verejnom obstarávaní,*
4. *právoplatného odsúdenia štatutárneho orgánu/člena štatutárneho orgánu/dozorného orgánu zhotoviteľa/poskytovateľa za trestný čin korupcie, za trestný čin poškodzovania finančných záujmov Európskej únie, za trestný čin legalizácie príjmov z trestnej činnosti;*
5. *právoplatného odsúdenia zhotoviteľa/poskytovateľa a/alebo jej štatutárneho orgánu/člena štatutárneho orgánu/dozorného orgánu za akýkoľvek úmyselný trestný čin alebo trestný čin, ktorého skutková podstata súvisí s podnikaním v oblasti IT technológií, výkonom jeho činnosti alebo za trestný čin machinácie vo verejnom obstarávaní alebo vo verejnej dražbe;*
6. *ak sa právoplatným rozhodnutím súdu preukáže, že zhotoviteľ/poskytovateľ ponúkol alebo dal úplatok ktorémukoľvek zamestnancovi alebo oprávnenému zástupcovi Objednávateľa,*
7. *ak preukázateľne nastala skutočnosť, ktorá môže viesť k výmazu z registra partnerov verejného sektora podľa zákona o registri partnerov verejného sektora.“*

**Článok III.**

**Záverečné ustanovenia**

1. Dodatok nadobúda platnosť dňom podpisu zmluvnými stranami a účinnosť dňom nasledujúcim po dni jeho zverejnenia v centrálnom registri zmlúv, vedenom Úradom vlády Slovenskej republiky.
2. Ustanovenia zmluvy týmto Dodatkom neupravené ostávajú v platnosti bez zmeny.
3. Tento dodatok je vyhotovený v šiestich rovnopisoch, z ktorých dva rovnopisy sú určené pre Zhotoviteľa, a štyri rovnopisy pre Objednávateľa.
4. Zmluvné strany vyhlasujú, že si tento dodatok prečítali, jeho obsahu porozumeli, uzatvárajú ho na základe slobodne a vážne prejavenej vôle, neuzatvárajú ho v tiesni, či za inak nevýhodných podmienok a na znak súhlasu byť týmto Dodatkom viazaní, ho vlastnoručne podpisujú.
5. Neoddeliteľnou súčasťou tohto Dodatku sú:
   1. Príloha č. [..x..] zmluvy – Špecifikácia počítačových programov tvoriacich Autorské dielo, ktorá tvorí Prílohu č. 1 Dodatku; a
   2. Príloha č. [..x..] zmluvy – Špecifikácia preexistentných SW spolu s ich zadokumentovaním a licenčnými podmienkami, ktorá tvorí Prílohu č. 2 Dodatku.

**za zhotoviteľa: za objednávateľa:**

v Bratislave v Bratislave

dňa ...................... dňa ......................

...................................... ......................................

zhotoviteľ objednávateľ